open-index/open-wikipedia-markdown huggingface dataset:
Objatie zadarmo

náhľad|Juan Mann v Pitt Street Mall
**Objatie Zadarmo** (**Free Hugs Campaign**) je kampaň, ktorá sa objavila na Internete v roku 2004 a v roku 2006 bola spopularizovaná videoklipom. Ide o dobrovoľníkov ktorí ponúkajú objatie na verejných miestach. Kampaň je príkladom milých nezištných skutkov, vykonaných za učelom zlepšiť náladu iným. Jej účelom nie je získavanie mien, telefónnych čisel alebo naväzovanie vzťahov.

## História
Video sa na YouTube objavilo 22. septembra 2006, a v decembri 2006 už malo na svojom konte viac než 9 miliónov zhliadnutí.
Bolo natočené v Sydney, hlavný hrdina ktorý identifikovaný pod pseudonymom „Juan Mann“ rozdáva objatia v Pitt Street Mall držiac transparent so slovami "FREE HUGS" (Objatie Zadarmo).

Hudba pochádza od Sick Puppies, austrálskej skupiny s ktorou sa "Mann" spoznal rok predtým. Shimon Moore, spevák skupiny Sick Puppies, pracuje v Pitt Street Mall a natočil materiál z ktorého bol videoklip zostrihaný. Počiatočná nedôvera okoloidúcich voči Juanovým zámerom sa rozplýva a čoraz viac ľudí sa necháva objať, dokonca niektorí sa ochotne stávajú dobrovoľnými „objímačmi“ a pomáhajú šíriť ich daľej.

## Publicita a odozvy
* Reportérka Angela Bishop z Ten News natočila video interview s Juanom Mannom.
* Videoklip zaznamenal obrovský uspech na YouTube, do jeho hodnotenia sa zapojilo viac ako 122,000 ľudí, s priemerným hodnotením 4,89 z 5 hviezdičiek, bol prehraný viac než 68,5 miliónkrát, (údaj platný 4 mája 2011), čo ho umiestnilo na tridsiatedeviate najsledovanejšie video stránky.
* Stredoškolák Yu Tzu-wei z Taipei odštartoval kampaň "Objatie pre každého v Taiwane". veľký “Deň objatí” sa uskutočnil v Pitt Street Mall 1. októbra 2006) s obrovskou odozvou na YouTube a v iným médiach.
* Koncom októbra 2006 bolo zorganizovaných niekoľko “Dní Objatí” v mnohých talianskych mestách.
* 25. novembra 2006, dvaja priatelia v Chicagu začali objímať ľudí na ulici, a boli tak úspešní že sa im podarilo dokonca zlomiť policajtov aby sa pridali k objímaniu. 

## Externé odkazy
* Oficiálna stránka Free Hugs Campaign
* Ďakovný príspevok Juana Manna
* Video z Chicaga
* Objatie zdarma SLOVENSKO - FREE HUGS Slovakia page 

## Referencie

## Iné projekty

Kategória:Sociálne hnutia
Johann Karl Ehrenfried Kegel

**Johann Karl Ehrenfried Kegel** (* 3. október 1784, Friesdorf (dnes súčasť mesta Mansfeld), Prusko – † 25. jún 1863, Odesa, Ruská ríša) bol nemecký agronóm v ruských službách. V rokoch 1841 – 1847 cestoval na Kamčatku.

Študoval na Hohe Domschule v Halberstadte a potom na Handelshochschule v Kodani. Bol inšpirovaný strýkom svojej manželky, Melchiorom Adamom von Merz, ktorý pôsobil ako lekár a stal sa aj ruským poslancom, aby sa vybral na cestu do Ruska v zime 1826/27.

V roku 1841 ho ruské ministerstvo poverilo bádať na Kamčatke a hľadať možnosti poľnohospodárstva a baníctva. Potom, čo prešiel Sibírou, sa plavil do Ochotska a nakoniec sa dostal ako stroskotanec na Kamčatku. Usadil sa v Petropavlovsku, odkiaľ uskutočnil niekoľko výprav do rôznych častí Kamčatky. Vo svojich záznamoch sa zmieňoval o flóre, faune, geológii pôdy a taktiež o životných podmienkach domorodých obyvateľov Kamčatky. Navrhol odporúčania pre zlepšenie životných podmienok obyvateľov a zabráneniu ich vykorisťovaniu byrokraciou. Skorumpovaní úradníci sa o rozvoj krajiny nezaujímali, len o svoj vlastný prospech a bohatstvo, ktoré získavali obchodom s kožušinou. Kegelovi stáli mnohokrát v ceste v jeho úsilí a bránili mu vo svojich výskumoch. V skutočnosti sa ho obávali, pretože mal akúsi autonómiu a nezávislosť. V roku 1847 mu zdravie už tak dobre neslúžilo, len o vlások unikol smrti, až sa napokon vrátil do Sankt Peterburgu.

Jeho záznamy sa považujú za najpresnejšie z tohto obdobia, avšak nemohli byť publikované až do jeho smrti, pretože by to mohlo ohroziť jeho slobodu ale aj život. Mnohí sa čudujú ako sa mu vôbec odtiaľ podarilo vrátiť živému. Johann Karl Ehrenfried Kegel zomrel v roku 1863 v Odese.

## Literatúra
* 

## Iné projekty

Kategória:Nemeckí geografi
Kategória:Nemeckí objavitelia
Kategória:Kamčatka
Kategória:Osobnosti zo Saska-Anhaltska
Zagros

náhľad|vpravo|Zardkúh

**Zagros** (perz. , kurd. *Çîyayên Zagrosê*, arab.  *Džabal Zagrús*) je pásmové pohorie, tiahnuce sa od Kurdistanu v Iraku až po pobrežie Perzského zálivu v Iráne. Najvyšší vrch je Zardkúh  s výškou 

## Iné projekty

Kategória:Pohoria v Iráne
Kategória:Pohoria v Iraku
Bell 47

**Bell 47** (vojenská verzia **H-13 Sioux** alebo **OH-13**) je americká viacúčelová helikoptéra. Bola to prvá vyrábaná civilná helikoptéra. Dátum výroby: 8. marec 1946. Vyrábala sa až do roku 1973. 

## Vznik a vývoj
Prvé modely sa všeobecne vyznačovali otvoreným kokpitom, alebo polootvorenou kovovou konštrukciou, niektoré dokonca s štvorkolesovým podvozkom. Model D použitý počas kórejskej vojny sa ako prvý vyznačoval účelným usporiadaním, ktoré sa všeobecne zachovalo aj u ďalších verzií. Najvyrábanejší model B 47G uvedený do výroby roku 1953 mal typickú bublinovú presklenú kabínu, chvost zváraný z kovových trubiek, obličkovité palivové nádrže a lyžový podvozok. Neskoršie verzie 47H a 47J *Ranger* mali už celkom uzavretú kabínu a chvost škrupinovej konštrukcie. Použité boli rôzne motory Franklin alebo Lycoming s horizontálne protiľahlými valcami a výkonom 200 až 305 hp (150 až 230 kW). Počet miest v závislosti od verzie kolísal od 1 do 4. Dodnes sa mnoho týchto strojov používa pre cvičné a poľnohospodárske účely.

## Nasadenie
Okrem civilnej sféry, kde boli používané na mnohé bežné účely ako cvičné, dopravné a poľnohospodárske stroje boli stroje Bell 47 veľmi rozšírené. Niekoľko týchto strojov používala NASA pre výcvik pristátia s pristávacím modulom počas programu Appolo. Stroje používala aj americká pobrežná stráž a armáda. Použité boli najprv vo vojne v Kórei, kde pomerne úspešne zasiahli pri evakuácii ranených. Nasadenie zaznamenali aj počas vojny vo Vietname, kde slúžili ako pátracie stroje, vyhľadávajúce ciele pre ťažšie stroje UH-1.

## Verzie
Existovalo celkom 33 verzií stroja Bell 47 (B 47A, YR-13A, H-13B, H-13B, H-13C, H-13D,  H-13E, H-13F, H-13G, H-13H, H-13J, HTL-2, HTL-3, HTL-4, HTL-5, HTL-6,HTL-7,HUL-1, B 47B, B 47B-3, B 47D B 47D-1, B-47G, B 47G-2, B 47 G-2A-1, B 47G-3, B 47G-3B, B 47G-3B-1, B 47G-4, B 47G-5, B 47G-3B, B 47G-5A, B 47J, B 47J-2).

## Špecifikácia
vpravo|350px
### Technické údaje
* Posádka: 1 alebo 2
* Nosnosť: 1 psažier alebo 2 ležiaci ranení (v upravenej verzii), ekvivalent 482 kg
* Dĺžka: 9,63 m
* Priemer hlavného rotora: 11,32 m
* Priemer vyrovnávacieho rotora: 1,78 m 
* Výška: 2,83 m
* Plocha rotora: 100,8 m²
* Prázdna hmotnosť: 858 kg
* Maximálna vzletová hmotnosť: 1340 kg
* Motor: 1× šesťvalec Lycoming VO-435B1A s protiľahlými valcami a výkonom 217 kW

### Výkony (verzia Bell 47G-5A)
* Maximálna rýchlosť: 196 km/h
* Cestovná rýchlosť: 135 km/h
* Dostup: do 3 200 m
* Dolet: 412 km
* Stúpavosť: 4,37 m/s

### Výzbroj
* 2× .30 palcový (7,62 mm) guľomet Browning M37C inštalovaný v zbraňovom systéme XM1 alebo 2× 7,62mm M60C inštalovaný v zbraňovom systéme M2.
* 8-hlavňový 2,75" raketomet FFAR
* Americká armáda testovala viacero zbraňových systémov vrátane viachlavňového 2,75" raketometu FFAR, granátomety, upravené pechotné zbrane Bazooka, napalmové bomby, ako aj protitankové rakety Nord SS.10

## Iné projekty

Kategória:Vrtuľníky Bell
Umami

[thumb|L-glutamanový [anión vyvoláva percepciu chuti umami na jazyku.]]
[thumb|[Receptor (fyziológia)|Receptorový proteín s názvom *taste-[[mGluR4]]* reaguje na špecifický priestorový tvar molekuly glutamanu (model).]]
**Umami** (z jap. pochúťka) alebo **lahodnosť** je jedna z piatich základných chutí, ktoré človek vníma prostredníctvom špecializovaných receptorov na jazyku.

Chuť umami identifikoval v roku 1908 Ikeda Kikunae pri výskume príčin silnej chute vývaru z morských rias (kombu daši). Z vývaru izoloval glutaman sodný, ktorý túto chuť spôsobuje. Vnímanie chuti umami zabezpečuje proteínový receptor *taste-[[mGluR4]]* objavený v roku 2000, ktorý špecificky reaguje na L-glutamanový anión.

Glutamany sú zodpovedné za intenzívnu umami chuť mnohých potravín bohatých na proteíny, napríklad mäso, syry, ale aj mlieko, morské riasy, alebo za chuť potravinárskych výrobkov ako sójová omáčka.

Kategória:Chuť
Milleretta

**Milleretta** bol primitívny plaz zo skupiny Anapsida dlhý približne 60 cm, podobajúci sa dnešným jaštericiam. Žil koncom permu, pred približne 250 miliónmi rokov, a pravdepodobne sa živil hmyzom. Pozostatky tohto rodu, rovnako ako pozostatky ostatných rodov z čeľade Millerettidae, boli nájdedené v Južnej Afrike.                

Kategória:Prehistorické plazy
Kategória:Anapsida
Astrocaryum aculeatum

**Astrocaryum aculeatum** alebo  **tukuma** je palma s jednoduchým, vďaka listovým jazvám širokoprstencovito deleným kmeňom ktorý je porastený čiernými ostňami.

## Synonymá
* *Astrocaryum tucuma* Mart.
* *Astrocaryum aureum* Griseb. & H.Wendl. in A.H.R.Grisebach
* *Astrocaryum candescens* Barb.Rodr.
* *Astrocaryum princeps* Barb.Rodr.
* *Astrocaryum jucuma* Linden
* *Astrocaryum princeps* var. *aurantiacum* Barb.Rodr.
* *Astrocaryum princeps* var. *flavum* Barb.Rodr.
* *Astrocaryum princeps* var. *sulphureum* Barb.Rodr.
* *Astrocaryum princeps* var. *vitellinum* Barb.Rodr.
* *Astrocaryum manaoense* Barb.Rodr.
* *Astrocaryum macrocarpum* Huber 

## Základné údaje
Táto palma je vysoká 15 m. Silno ostníkaté listy majú 4-5 m, dlhé vreteno a početné úzke previsajúce zložené listy. Vzpriamené 1,5 m dlhé strapcovité kvetné šúľky sa rozprestierajú  medzi listami a na báze svojich konárikov nesú samičie v strede a na konci samčie kvety.

## Plod
Palma má veľmi početné guľovité alebo vajcovité kôstkovice veľkosti 1 cm.Pevná, jemne bradavičnatá lesklá šupka plodu je po dozretí oranžová, pod ňou ležiaca 5 mm hrubá oranžová dužina ma mäkkú múčnatú, viac alebo menej vláknitú konzistenciu, nie je veľmi šťavnatá, má ovocnú vôňu a sladkastú chuť podobnú marhule.
## Využitie
Dužina tukumy je veľmi bohatá na vitamín A.Listy poskytujú veľmi trvanlivé vlákna na závesné siete, vrecia, laná a na ďalšie účely.  

## Rozšírenie
Guyana, Brazília, Venezuela, Kolumbia a Peru.

Kategória:Arekovité
Hylonomus

***Hylonomus*** bol primitívny plaz dlhý 20 cm, vonkajším vzhľadom pripomínajúci jaštericu. V minulosti sa považoval za vôbec najstaršieho známeho plaza, dnes stále patrí medzi najstaršie plazy (porovnaj systém v článku plazy). Žil pred približne 315 miliónmi rokov, počas karbónu. 

Zvyšky rodu *Hylonomus* boli nájdené v skamenených kmeňoch stromovitých plavúňov. Povodne zanášali spodné časti kmeňov bahnom, v dôsledku čoho stromy odumreli a ich vnútorné časti postupne vyhnili. Hmyz žijúci v kmeňoch lákal príslušníkov tohto rodu, z ktorých niektoré jedince sa nedokázali dostať z kmeňov von, zahynuli, a napokon v nich skameneli.

Kategória:Prehistorické plazy
Kategória:Plazy
Kategória:Anapsida
Pareiasaurus

**Pareiasaurus** bol veľký archaický plaz zo skupiny Anapsida, žijúci v strednom perme. Svojho času patril medzi najväčšie suchozemské živočíchy.

Dorastal do dĺžky 3 metrov, ťažké telo mal chránené kostenými platňami uloženými v koži.
Živil sa rastlinami, načo mu slúžili malé zuby s pílkovitými okrajmi. Okolo hlavy mal drobný kostený golier, podobne ako vrchnokriedové rohaté dinosaury (Ceratopsia). Patril do radu Pareiasauria a jeho pozostatky sa našli vo východnej Európe a Afrike.

Kategória:Prehistorické plazy
Kategória:Anapsida
All That Remains

**All That Remains** je skupina ktorá vznikla v roku 1998 v Massachusetts, USA. Ich štýl hudby sa da ťažko určiť, keďže je ich hudba rozmanitá. Na začiatku hrali americký melodic death metal no neskôr ho kombinovali s thrash metalom a s hardcoreom. All That Remains momentálne hrajú moderný  melodický metalcore.Skupina sa dostala do povedomia poslucháčov konzumnej hudby prostredníctvom filmu Píla 3, konkrétne soundtrackom tohto filmu, kde je titulná skladba ich hitovka *This Calling*.

## Aktuálna zostava
* Philip Labonte – vokály
* Mike Martin – gitara
* Oli Herbert – gitara
* Jeanne Sagan – basgitara
* Jason Costa – bicie

### Bývalí členovia
* Chris Bartlett – gitara
* Dan Egan – basgitara
* Matt Deis – basgitara
* Josh Venn – basgitara
* Mike Bartlett – bicie
* Shannon Lucas – bicie
* Tim Yeung – koncertne bicie

## Diskografia
* 1999 – *All That Remains*, demo
* 2002 – *[[Behind Silence and Solitude]]*, LP
* 2004 – *[[This Darkened Heart]]*, LP
* 2006 – *[[The Fall of Ideals]]*, LP
* 2008 – *Overcome*, LP
* 2010 – *For We Are Many*,LP

## Videografia
* *The Darkened Heart*
* *The Deepest Gray*
* *Tattered on My Sleeve*
* *This Calling*
* *This Calling*  (film: Píla 3)
* *The Air That I Breathe*
* *Not Alone*
* *Chiron*
* *Two Weeks*

## Iné projekty
 

## Externé odkazy
*All That Remains oficiálny web
*All That Remains na MySpace

Kategória:Hudobné skupiny z 1999
Kategória:Deathmetalové hudobné skupiny USA
Kategória:Metalcorové hudobné skupiny USA
Longisquama

250px|vpravo

**Longisquama** bol zvláštny malý (15 cm) plaz spred 240 miliónov rokov. Podobal sa dnešným jaštericiam, ale na chrbte mala rad veľmi vysokých šupín tvaru V. Niektorý odborníci sa domnievajú, že vzpriamené šupiny umožňovali zástupcom tohto rodu kĺzať vzduchom na krátke vzdialenosti, podobne ako niektoré juhoázijské dráčiky dnes. 

Kategória:Diapsida
Visopsys

**Visopsys** (VISual OPerating SYStem) je operačný systém, ktorý vznikol ako nezávislý projekt zameraný na vývoj kompaktného, vizuálne orientovaného a technicky jednoduchého operačného prostredia. Systém je dostupný pre architektúru x86 a je uvoľnený ako open source pod licenciou GPL.

## História
Visopsys patrí medzi málo známe, no technicky významné alternatívne operačné systémy, ktoré vznikli ako „one-man project“. Autor Andy McLaughlin začal systém vyvíjať v roku 1997 s cieľom vytvoriť vlastný OS od základu – nie odvodený od Unixu, Linuxu ani žiadneho existujúceho jadra.

Vývoj Visopsysu sa začal ako osobný experiment počas 90. rokov. McLaughlinov cieľ bol vytvoriť OS, ktorý používateľovi poskytne grafické rozhranie bez ťažkých externých GUI knižníc a zároveň zostane malý a prehľadný.

Prvé verzie obsahovali len minimálne systémové komponenty, no postupne pribudli grafické ovládače, systém okien, správa pamäte, diskové nástroje a podpora viacerých súborových systémov. V roku 2006 bola uvoľnená stabilná verzia 0.65.

## Funkcie a použitie
Visopsys bol navrhnutý podľa troch zásad: Jednoduchosť jadra, Kompaktnosť, Vizualita. Tieto zásady umožnili, aby sa systém stal vhodným vzdelávacím materiálom pre študentov operačných systémov a nadšencov alternatívnych OS.

Visopsys používa monolitické jadro, ktoré integruje: pre-emptívny multitasking, správu pamäte, prácu so súborovými systémami, podporu základných zariadení, grafický systém a správcu okien. Jadro je napísané prevažne v jazyku C, s malým množstvom kódu v assembleri. V porovnaní s inými OS je výrazne kompaktnejšie.

Medzi vlastnosti Visopsysu patria: grafické rozhranie od základu, pre-emptívny multitasking, správca okien a ikon, diskové utility vrátane nástrojov na delenie diskov, zápis na FAT12/16/32 a čítanie súborových systémov ext2/3.

Visopsys sa využíva najmä ako: výukový materiál pre pochopenie návrhu operačných systémov, experimentálna platforma pre vývoj aplikácií, jednoduchý grafický systém pre starší hardvér, demonstračný OS pre testovanie partition managerov.

Posledná stabilná verzia je 0.65 z roku 2006. Napriek pomalému vývoju zostáva projekt prístupný a zdrojové kódy sú dostupné pre ďalší výskum a experimenty.

## Referencie

## Iné projekty

## Externé odkazy
* visopsys.org – oficiálna stránka

Kategória:Operačné systémy
Minun

**Minun** je rozprávková postava z anime série Pokémon.

## Mýtické vlastnosti
**Minun** je elektrický Pokémon ( *Electric Pokémon* ). Pripomína malú myš s modrými uškami. Na prvý pohľad sa podobá aj na Pichua, ale s ním nemá nič spoločné. Jeho verný brat *Plusle*, je tiež elektrický pokémon. Minun patrí medzi slabších Pokémonov ale zato je veľmi hravý a verný. Nehodí sa na súboje. Minun pochádza z tretej generácie Pokémonov. Chytiť sa dá iba v hrách Pokémon Ruby, Sapphire, Emerald, Diamond a Pearl. Zväčša používa elektrické útoky, ako napr. Blesk () a Iskru (). Jeho krátky modrý chvostík pripomína mínus.

* 312 : Minun
* Prezývka : *Cheering Pokémon* - Náladový Pokémon.
* Schopnosť : Mínus () - Spolu s Pluslom je Minunov špeciálny útok zvýšený.

Minunove typové výhody :
* Vodní ( *Water* )- Blastoise, Marill, Mudkip ...
* Lietajúci ( *Flying* ) - Pidgeot, Lugia, Swablu ...

Minunove typové slabosti :
* Zemní ( *Ground* ) - Sandshrew, Donphan, Numel ...

## Minun v anime
Minun sa objavil v anime niekoľkokrát. Zakaždým však so svojou neoddeliteľnou polovičkou - Pluslom.

* **Epizóda 314**: *A Different Kind Of Misty!*
* **Epizóda 328**: *Plusle & Minun! Road Assistence!*
* **Film 7**: *Visitor Of The Space Fissure*

Kategória:Pokémon
Dimorphodon

**Dimorphodon** bol pomerne malý (rozpätie krídel činilo okolo 75 cm) pterosaurus zo spodnej jury. Jeho pozostatky boli nájdené v Anglicku.

Mal nezvyčajne krátku hlavu, ktorou nápadne pripomínal dnešné alky pestrozobé. 

Disponoval dvoma typmi zubov - vpredu sa nachádzali ostré, vzadu oveľa menšie. Zrejme mu pomáhali loviť hmyz, predovšetkým vo vzduchu, no možno aj na zemi.

## Druhy
* *Dimorphodon macronyx*
* *Dimorphodon weintraubi*

## Iné projekty

Kategória:Pterosauria
Slavomír (Veľká Morava)

**Slavomír** (lat. *Sclajamarus*) bol veľkomoravský kňaz alebo knieža z rodu Mojmírovcov, ktorý bol v roku 871 krátky čas knieža Veľkej Moravy (alebo len Nitrianskeho kniežatstva).

Mohol byť vzdelaný a vysvätený za kňaza bavorskou misiou na Veľkej Morave.

V roku 871 dal Karloman uväzniť nitrianske knieža Svätopluka; ešte predtým v moravskej časti Veľkej Moravy ustanovil za vládcov bavorských markgrófov Východnej marky Engelšalka a Wilhelma II.

Veľkomoravskí (presnejšie azda len nitrianski) Slovania si mysleli, že zahynul, a ustanovili si za vládcu „akéhosi“ kňaza Slavomíra, Svätoplukovho príbuzného. V tom čase jediný člen kniežacej rodiny Mojmírovcov na slobode. Ten teda súhlasil postavil sa na čelo povstania a začal bojovať proti Karlomanovým vojvodcom Engelšalkovi a Wilhelmovi na Morave.

Uväznený Svätopluk Karlomanovi sľúbil, že Slavomíra porazí. Pre nedostatok dôkazov ho prepustili, obdarovali a spolu s Karlomanovým vojskom poslali na Veľkú Moravu. Po príchode na Veľkú Moravu sa však Svätopluk tajne spojil so Slavomírom, zničil Karlomanove vojsko a vyhnal Bavorov z Moravy (v bojoch zahynuli aj Engelšalk a Wilhelm II.). Odvtedy (871) vládol Svätopluk nad celou Veľkou Moravou, teda nad Moravou aj Nitrianskom.

Po r. 871 sa akékoľvek zmienky o Slavomírovi strácajú. Je možné, že je totožný s najstarším synom Svätopluka, Predslavom. Možno mal podiel na vyslobodení Metoda z franského zajatia.

## Príslušná pasáž z [[Fuldské letopisy|Fuldských letopisov]]

## Poznámky


## Referencie

## Ďalšia literatúra
* 
* 

## Pozri aj
* kňaz (Slovania)

Kategória:Mojmírovci
Kategória:Vládcovia Veľkej Moravy
Quetzalcoatlus

**Quetzalcoatlus** bol obrovský pterosaurus, žijúci na úplnom konci vrchnej kriedy na území dnešného Texasu v Severnej Amerike.

Je síce známy iba z niekoľkých kostí krídla, predpokladá sa však, že bol jedným z najväčších lietajúcich živočíchov, aké kedy žili. Rozpätie jeho krídel dosahovalo pravdepodobne až 10 metrov.

Jeho meno je odvodené od aztéckeho boha Quetzalcoatla, ktorý mal podobu opereného hada. Nemal zuby ale jeho čeľusť bola medzi suchozemskými živočíchmi najväčšia.

## Druhy
* *Q. northropi*
* *Q. sp*

## Referencie

Kategória:Pterodactyloidea
Kategória:Pterosaury žijúce v kriede
Dark Tranquillity

**Dark Tranquillity** je švédska melodická death metalová skupina založená v roku 1989. Dark Tranquillity sú jednými zo zakladateľov gothenburgského melodic death metalu. Členom tejto kapely bol aj súčasný líder In Flames Anders Fridén, ktorý Dark Tranquillity opustil v roku 1994. Na rozdiel od konkurencie ako napríklad In Flames, či Soilwork si táto skupina do dnešného dňa najviac zachovala svoj pôvodný hudobný žáner, ktorý členovia kapely len zľahka osviežili o melodické čisté vokály speváka Mikael Stanneho (na albume Projector), ženskými vokálmi, či klávesovými prvkami.

## Aktuálna zostava
* Mikael Stanne – vokály (rytmická gitara 1989 – 1994)
* Niklas Sundin – Gitara
* Martin Henriksson – Gitara (basgitara 1989 – 1998)
* Daniel Atonsson  – Basgitara
* Martin Brändström – Klávesy a elektronika
* Anders Jivarp – Bicie

## Bývalí členovia a hostia

zakladujúci:

* Anders Fridén – vokály (1989 – 1994)
* Fredrik Johansson – gitara (1993 – 1998)

bývalí:

* Michael Nicklasson, basgitara (1998 – 2008)
* Daniel Antonsson, basgitare (2008 - 2013)

suplovanie na turné:

* Robin Engström – bicie (2001)

speváčky:

* Anna-Kajsa Avehall (album Skydancer)
* Eva-Marie Larsson (album The Gallery)
* Sara Svensson (album The Mind's I)
* Johanna Andersson (album Projector)

## Diskografia
* (1989) *Enfeebled Earth* (Singel)
* (1991) *Trail of Life Decayed* (Demo)
* (1992) *A Moonclad Reflection* (EP)
* (1992) *Tranquillity* (Demo)
* (1993) *Skydancer*
* (1995) *Of Chaos and Eternal Night* (MCD)
* (1995) *The Gallery*
* (1996) *Enter Suicidal Angels* (MCD)
* (1997) *The Mind's I*
* (1998) *The World Domination* (VHS)
* (1999) *[[Projector]]*
* (2000) *Skydancer/Of Chaos and Eternal Night* (Re-Issue)
* (2000) *Haven*
* (2002) *[[Damage Done]]*
* (2003) *Live Damage* (DVD)
* (2004) *Exposures – In Retrospect and Denial* (kompilácia)
* (2004) *Lost to Apathy* (MCD)
* (2005) *[[Character]]*
* (2007) *[[Fiction]]*
* (2010) *[[We Are the Void]]*
* (2013) *[[Construct]]*
* (2016) Atoma
*(2020) Moment

## Externé odkazy
* Dark Tranquillity oficiálny web

## Iné projekty


Kategória:Švédske deathmetalové hudobné skupiny
Kategória:Hudobné skupiny z 1991
Eufória

náhľad|Dievča v euforickom stave.
**Eufória** je stav vyznačujúci sa (spravidla zdanlivo bezdôvodným) pocitom subjektívnej spokojnosti, blaženosti, veľmi dobrej nálady a prehnanej podnikavosti. Vzniká najmä po konzumácii návykových látok, pri psychózach, pri ochoreniach mozgu (napr. mozgových nádoroch) a pri iných vážnych ochoreniach (napr. TBC).

## Iné projekty

Kategória:Psychológia
Kategória:Šťastie
Kategória:Pocity
Molekulová hmotnosť

**Molekulová hmotnosť** (zastarano *molekulárna hmotnosť*) je súčet atómových hmotností danej molekuly. 

Analogicky k atómovej hmotnosti sa delí na:
* relatívna molekulová hmotnosť (molekulová hmotnosť v užšom zmysle, staršie: molekulová váha)
* absolútna molekulová hmotnosť

Kategória:Atóm
Kategória:Hmotnosť
Relatívna molekulová hmotnosť

**Relatívna molekulová hmotnosť** alebo **pomerná molekulová hmotnosť** alebo **molekulová hmotnosť (v užšom zmysle)**, staršie **molekulová váha**, je podiel pokojovej absolútnej hmotnosti danej molekuly a atómovej hmotnostnej konštanty; inými slovami: súčet relatívnych atómových hmotností danej molekuly.

Príklad: H2O má relatívnu molekulovú hmotnosť = 2 × 1 + 16 = 18, kde 1 je relatívna atómová hmotnosť vodíka a 16 kyslíka.
Značka Mr(Y)

## Vzťah k molárnej hmotnosti molekuly
Číselná hodnota molárnej hmotnosti, vyjadrenej v g/mol, sa *pre danú molekulu* rovná relatívnej molekulovej hmotnosti príslušnej molekuly.

Kategória:Bezrozmerné veličiny
Kategória:Atóm
Teplota horenia

**Teplota horenia** môže byť:
*bod horenia (v oboch významoch)
*teplota spaľovania (=teplota plameňa)

## Zdroje
Hadriánov val

thumb|Mapa ukazujúca polohu  Hadriánovho valu
**Hadriánov val** je kamenné a hlinené opevnenie, ktoré sa ťahá naprieč cez severné Anglicko. Tento val tvoril na dlhý čas severnú hranicu Rímskej ríše. Stavba valu sa začala v roku 122 a trvala približne 10 rokov. Od roku 1987 sú zvyšky valu zaradené do Svetového dedičstva UNESCO.

Bol dlhý  (vtedajších 80 rímskych míľ). Jeho hrúbka a výška závisela od dostupného materiálu. Tieto rozmery sa pohybovali v rozsahu od 3 do 6 metrov. Ťahal sa od Severného mora po Írske more. Zvnútra boli popri ňom vybudované cesty a posádky, zvonka vysunuté pevnosti.

thumb|Jedna zo zachovaných častí pri Greenhead

## Iné projekty

## Externé odkazy
* Hadriánov val  
* oficiálna stránka 
* Hadriánov val na stránkach UNESCO 

Kategória:Archeologické lokality starovekého Ríma
Kategória:Lokality Svetového dedičstva v Spojenom kráľovstve
Kategória:Múry
Kategória:Architektúra v 2. storočí
Kategória:Opevnenia starovekého Ríma
Tuning (automobil)

[right|thumb|Vytuningovaný automobil [Škoda Felicia VRS firmou Lamino Servis]]
[right|thumb|Toyota Supra Mk IV upravená firmou [VeilSide]]

**Tuning** alebo **autotuning** (prekladá sa spravidla ako **ladenie/vylaďovanie/dolaďovanie automobilu**) je neformálne označenie pre úpravy, buď zvyšujúce výkon a jazdné vlastnosti automobilu, najčastejšie motora (performance tuning), alebo optické úpravy (visual tuning), a to najmä zo sériového, továrenského stavu do individuálnej formy.

U performance tuningu je jedna z najpopulárnejších úprav *[[chiptuning]]* (preprogramovanie riadiacej jednotky), zlepšenie sania, športové vačkové hriadele, vstrekovanie oxidu dusného, plneprietokový výfukový systém, turbokit alebo kompresor, kovokeramická alebo karbokeramická spojka, diferenciál so zvýšeným trením, športové alebo pretekárske tlmiče a pružiny, športový brzdový systém či pneumatiky s lepšou adhéziou.

Vizuálne úpravy sa sústredia na výmenu plastov auta (bodykit – nárazníky a bočné prahy), tmavé okenné fólie, neónové podsvietenie, ľahkozliatinové disky, koncovky výfukov a pod. Audio úpravy rozširujú vybavenie auta o hi-fi (high fidelity), LCD monitory a pod.

S tuningom sa spája aj tzv. pouličné preteky – streetracing. Na tému autotuning a streetracing boli natočené aj filmy – séria ''Rýchlo a zbesilo a počítačové hry (séria hier Need for Speed)

## Pozri aj
*  Čiptuning

## Iné projekty

## Externé odkazy
* Slovenská stránka o tuningu
* Slovenská stránka obsahujúca informácie o tuningu
* Lexus tuning. Primer

Kategória:Automobily
Volovec

**Volovec** môže byť:

* vrch () vo Vysokých Tatrách v  Mengusovskej doline, pozri Volovec (vrch vo Vysokých Tatrách)
* vrch () v Západných Tatrách, pozri Volovec (vrch v Západných Tatrách)
* vrch () vo Volovských vrchoch, pozri Volovec (vrch vo Volovských vrchoch, 1284 m)
* vrch () vo Volovských vrchoch, pozri Volovec (vrch vo Volovských vrchoch, 1213 m)
* potok v Nízkych Tatrách, pozri Volovec (prítok Bystrianky)
* sedlo vo Volovských vrchoch, pozri Volovec (sedlo)
* sídlisko mestského typu na Ukrajine, v Zakarpatskej oblasti, pozri Volovec (mesto)
* syr, názov slovenského syra, pozri Volovec (syr)
Bod zápalnosti

**Bod zápalnosti** (iné názvy: **teplota zápalnosti**, **bod/teplota zapálenia**
) môže byť:
*teplota (samo)vznietenia, pozri teplota vznietenia
*(nepresne?:) staršie: bod horenia horľavej kvapaliny (t.j. jej výparov), pozri pod bod horenia
*teplota, pri ktorej môže byť horľavá látka (t.j. priamo daná látka, nie len jej výpary) zapálená pomocou otvoreného ohňa, pozri pod bod horenia

**Teplota zápalnosti** môže byť aj "najnižšia teplota, pri ktorej sa na materiáloch s povlakmi alebo bez nich dajú nájsť príznaky horenia"

**Teplota zapálenia** môže byť aj "najnižšia teplota látky, pri ktorej sa môže začať trvalé horenie za definovaných skúšobných podmienok"

**Bod zapálenia** môže byť aj medza zápalnosti, pozri medza zápalnosti

## Zdroje
Raková

**Raková** môže byť:

* obec v okrese Čadca, pozri Raková (okres Čadca)
* obec v Česku, v okrese Rokycany, pozri Raková (okres Rokycany)
* časť obce Hodruša-Hámre v okrese Žarnovica
* chránené územie, pozri Raková (prírodná pamiatka)
* potok na Kysuciach, pozri Raková (prítok Kysuce)
* potok v Bielych Karpatoch, pozri Raková (prítok Chvojnice)
* potok v Malých Karpatoch, pozri Raková (prítok Trnávky)
* potok vo Veľkej Fatre, pozri Raková (prítok Ľubochnianky)
* ženský variant priezviska Rak

## Pozri aj
*Viktória Ráková, slovenská herečka
Deň víťazstva nad fašizmom

[náhľad|Oslava 70. výročia víťazstva nad fašizmom na [Avenue des Champs-Élysées|Champs-Élysées v Paríži]]
**Deň víťazstva nad fašizmom** je sviatok oslavovaný na pamiatku bezpodmienečnej kapitulácie nacistického Nemecka, ktorá nadobudla účinnosť 8. mája 1945, čím sa skončila druhá svetová vojna v Európe. Vojna v Pacifiku pokračovala do 2. septembra 1945.

Podľa kapitulačného aktu uzavretého 7. mája v Reims malo Nemecko zastaviť všetky bojové operácie 8. mája 1945 o 23:01 stredoeurópskeho času, čo v časovom pásme východoeurópskeho času vzhľadom na hodinový rozdiel nastalo až 9. mája. Navyše, vzhľadom na skutočnosť, že pri podpise aktu v Reims neboli prítomní zástupcovia Sovietskeho zväzu, na žiadosť sovietskej strany bol kapitulačný akt podpísaný aj na predmestí Berlína  v noci z 8. na 9. mája. Preto bol v Sovietskom zväze, ako aj v štátoch, ktoré pripadli do jeho sféry vplyvu (východný blok), za deň víťazstva stanovený 9. máj.

## Referencie

## Iné projekty

Kategória:Štátne sviatky na Slovensku
Kategória:Štátne sviatky v Česko-Slovensku
Kategória:8. máj
Kategória:9. máj
Morská pena

**Morská pena** môže byť:
* pena mora, pozri pena a more
* v geológii:
** sépiolit
** staršie: pemza
Bush House (Londýn)

[náhľad|[Priečelie Bush House.]]
**Bush House** je budova nachádzajúca sa medzi londýnskymi ulicami Aldwych a Strand v mestskom obvode City of Westminster. V súčasnosti štyri z jej piatich krídel obýva BBC World Service a piate krídlo využíva HM Revenue & Customs.

## História
Autorom návrhu budovy je architekt Harvey Corbett. Bush House postavili v roku 1923, pričom ďalšie krídla boli pristavené v rokoch 1928 až 1935. Budova bola pôvodne postavená pre anglicko-americkú obchodnú spoločnosť vedenú podnikateľom Irving T. Bushom, pokom je aj pomenovaná. 

Budova bola slávnostne otvorená Lordom Balfourom 4. júla 1925 – pri príležitosti osláv amerického dňa nezávislosti. Počas otvorenia boli odhalené dve sochy stojace nad vchodom do budovy. Ich autorom je americká sochárka Malvina Hoffman. Sochy symbolizujú anglo-americké priateľstvo, pričom i samotná budova nesie nápis: *„Venované priateľstvu anglicky hovoriacich ľudí“*. Budova je postavená z portlandského kameňa a v čase svojho dokončenia bola najdrahšou budovou na svete – náklady na jej výstavbu dosiahli približne 2 milióny libier.

Cudzojazyčné vysielanie BBC začalo v roku 1938 vysielať z Broadcasting House na Portland Place. Potom ako bola budova ťažko poškodená pri bombardovaní v roku 1941, bolo vysielanie presťahované do Bush House v centre Londýna. BBC World Service sa úplne presťahoval do budovy až v roku 1958.

Napriek tomu, že BBC v budove sídli už skoro polstoročie, budova jej nikdy nepatrila. V súčasnosti je majiteľom budovy japonská spoločnosť Kato Kagaku, s ktorou má BBC uzavretú nájomnú zmluvu do roku 2010. Po tomto dátume by sa malo cudzojazyčné vysielanie vrátiť do zrenovovaného Broadcasting House.

## Iné projekty

## Externé odkazy
* BBC Buildings: Bush House; stránka BBC Heritage o Bush House  
* BBC World Service: Bush House; Bush House na stránkach BBC World Service

Kategória:BBC
Kategória:Stavby v Londýne
Kategória:City of Westminster
Kategória:Architektúra z 1923
Železničná stanica Bratislava-Nové Mesto

right|náhľad|Lokalizácia železničnej stanice v Bratislave

**Železničná stanica Bratislava-Nové Mesto** je železničná stanica v Bratislave. Stanica ma svoje parkovisko a v blízkosti sa nachádzajú zastávky MHD.  

Po tom, ako bol otvorený hraničný prechod Bratislava-Petržalka – Kittsee, výrazne vzrástol počet prechádzajúcich nákladných vlakov medzi ŽST Bratislava-Východ a Viedňou. Problémy niekedy spôsobuje chýbajúca druhá koľaj na hlavnú stanicu, pričom vedenie Železničnej spoločnosti Slovensko vypravuje stále viac vlakov do hlavnej stanice, hoci kapacitne už nepostačuje a nevyužitú kapacitu nástupíšť staníc Bratislava-Nové Mesto a Bratislava-Petržalka viac-menej ignoruje.

## Dejiny
Je prevádzkovaná od roku 1962, pričom trať medzi Odborárskou, cintorínom a ŽST Bratislava-Predmestie existuje od roku 1954.

V období rokov 2001 – 2007 prebiehala rekonštrukcia stanice, ktorej súčasťou bolo očistenie fasády budovy stanice, inštalácia elektronického informačného systému, rekonštrukcia nástupíšť a osobnej pokladnice. V lete 2006 bol nainštalovaný aj bankomat.

V roku 2018 stanica dostala na význame kvôli novým regionalným vlakov, uvedeným aby sa odľahčila automobilová preprava cez Prístavný most v Bratislave. 

## Dopravné spojenie

## Iné projekty

## Referencie

## Externé odkazy
* Diskusné fórum o stanici na stránke Vlaky.net
* Fotogaléria na Vlaky.net
* Železničná stanica Bratislava-Nové Mesto na Rail.sk
* Pohľad na stanicu zo satelitu , na mape

Kategória:Nové Mesto (Bratislava)
Nové Mesto
Broadcasting House

náhľad|Priečelie BBC Broadcasting House.

**Broadcasting House** je hlavným londýnskym sídlom britskej vysielacej spoločnosti BBC. Budova sa nachádza na Portland Place v štvrti Marylebone, v mestskom obvode City of Westminster. Z budovy vysielajú BBC Radio 2, 3, 4, 6 Music, BBC 7 a BBC News.

## História
Autorom budovy je architekt G. Val Myer v spolupráci s interným stavebným inžinierom BBC M. T. Tusdberym. Broadcasting House bol slávnostne otvorený 14. mája 1932. Interiéry budovy v štýle art deco navrhol austrálsky architekt írskeho pôvodu Raymond McGrath. Vstup do budovy zdobia sochy od sochára Erica Gilla zobrazujúce postavy z divadelnej hry Williama Shakespera ''Búrka'' – Prospera a Ariela. 

V súčasnosti je budova pamiatkovo chránená (Grade II Listed Building).

## Newsroom
Najväčšiu plochu v novej prístavbe, ktorá spája historickú budovu s krídlom Johna Peela zaberá spravodajská redakcia. V open space kancelárii s nepretržitou prevádzkou pracuje vyše 400 novinárov zo všetkých spravodajských divízií vrátane BBC World News. Vzniká tu spravodajstvo pre televízne kanály, webové stránky aj mobilné aplikácie. Jeho súčasťou je aj televízne štúdio s priehľadom na pracujúcich novinárov v pozadí, odkiaľ sa vysielajú hlavné spravodajské relácie. Newsroom oficiálne otvorila britská kráľovná Alžbeta II., ktorá redakciu navštívila 7. júna 2013 a počas živého vysielania sa objavila priamo za chrbtom moderátorov.
náhľad|Newsroom
Hlavná spravodajská sála leží pod úrovňou zeme, štúdio sa nachádza priamo pod hlavnou recepciou budovy. Newsroom obklopujú strižne a ďalšie technické pracoviská. Pracujúcich novinárov v jeho vyššom poschodí je možné sledovať z ulice. Výhľad na celú sálu cez sklenenú stenu ponúka kaviareň prevádzkovaná priamo v budove BBC, ktorá slúži predovšetkým divákom smerujúcim do BBC Radio Theatre. V ďalších poschodiach budovy pracujú novinári vysielajúci spravodajstvo do zahraničia, ktoré BBC k roku 2013 pripravovala v 28 jazykoch.

## Zdroj

## Iné projekty

## Externé odkazy
* Broadcasting House; stránka o rekonštrukcii budovy (po anglicky)

* BBC Radio 4: "The Home of Radio" z relácie The Archive Hour; dokument o Broadcasting House
* Broadcasting House - A Potted History (po anglicky)

Kategória:BBC
Kategória:Stavby v Londýne
Kategória:City of Westminster
Kategória:Art deco stavby
Kategória:Architektúra z 1932
Maglić

**Maglić** môže byť

* osada v srbskej Vojvodine náležiaca do obce Báčsky Petrovec, pozri Maglić (Báčsky Petrovec)
* pohorie v Bosne a Hercegovine, pozri Maglić (pohorie)
* vrch v Bosne a Hercegovine (), pozri Bosanski Maglić
* vrch v Čiernej Hore (, pozri Crnogorski Maglić
Cambridge Circus

[náhľad|[Palace Theatre|Divadlo Palace.]] 

**Cambridge Circus** je londýnska dopravná križovatka v mestskom obvode City of Westminster. Stretávaja sa tu Shaftesbury Avenue a Charing Cross Road. Na východnej strane križovatky sa nachádza budova divadla Palace.

Križovatka sa nachádza na pol ceste medzi stanicami londýnskeho metra – Tottenham Court Road na St Giles Circus a Leicester Square na Charing Cross Road.

## Iné projekty

Kategória:Ulice v Londýne
Kategória:City of Westminster
Volovec (mesto)

**Volovec ** (, , , ) je sídlisko mestského typu na Ukrajine v Zakarpatskej oblasti. Leží v Mukačevskom rajóne a leží asi 50 km od hraníc so Slovenskom, východne od medzinárodnej cesty E50 v smere Košice-Užhorod-Ľvov-Kyjev-Moskva. V roku 2007 mal Volovec 5000 obyvateľov a do roku 2020 bol sídlom okresu. Cez Volovec vedie od roku 1872 hlavná železničná trať z Čopu cez Mukačevo a Stryj do Ľvova.

## História
Prvá zmienka o osade pochádza z roku 1433. Od začiatku 17. storočia bola súčasťou Mukačevského panstva. V roku 1831 tu došlo k sedliackemu povstaniu. V roku 1870 vo Volovci žilo okolo 600 obyvateľov, v roku 1900 to bolo už 1284 obyvateľov, z toho 839 Rusínov a Ukrajincov, 253 Nemcov, 177 Maďarov, 3 Slováci, 1 Rumun a 11 Židov; v obci vtedy bolo 198 domov, z nich 24 bolo murovaných a 174 drevených. Od 50. rokov 19. storočia, keď bol Volovec súčasťou Rakúsko-Uhorska, malo mesto lyžiarsku rampu. Rampu používal cisár František Jozef I., keď ju v roku 1862 prišiel so svojou rodinou navštíviť. Od roku 1882 vo Volovci začala fungovať štátna základná škola. Obec vtedy (a ešte v čase Československa) patrila pod spoločný (teraz susedný) okres Volové (dnes Mižhiria).

Do roku 1918 bola osada súčasťou Rakúsko-uhorskej monarchie a po jej rozpade, v roku 1919, sa spolu s celou Podkarpatskou Rusou stala súčasťou Československa, v roku 1938 bola okupovaná Maďarskom a v roku 1945 sa stala súčasťou ZSSR, konkrétne Ukrajinskej sovietskej socialistickej republiky. Od roku 1991 patrí k samostatnej Ukrajine a bol sídlom samostatného okresu, ako najmenšie okresné mesto Zakarpatskej oblasti. Tento okres bol v roku 2020 zrušený a celé jeho územie bolo začlenené do okresu Mukačevo.

## Cestovný ruch
Volovec je hlavnou dopravnou lokalitou, cez ktorú prechádzajú osobné vlaky a turisti do Zakarpatska takmer z celej Ukrajiny. Okres Volovec je súčasťou etnografického okresu Bojkivshchyna, ktorý je jednou zo štyroch známych historických a etnografických skupín ukrajinských Karpát - Huculov, Bojkov, Lemkov a Dolyňanov. Volovec ponúka hosťom pokojný aj aktívny oddych. Osobitne treba spomenúť rekreačnú oblasť obce Zhdeniievo s početnými kempingmi a hotelmi, ktoré poskytujú služby pre rôzne skupiny turistov. Môžete sa tu venovať paraglidingu (horská lúka Boržava), jazdiť na štvorkolkách, horských bicykloch a v zime si užiť lyžovanie a snowboarding.

## Galéria

Súbor:Ukraine-Volovets-Church-2.jpg|Kostol
Súbor:Ukraine-Volovets-Church-1.jpg|alt=


## Zdroj

* 

## Iné projekty

Kategória:Sídliská mestského typu na Ukrajine
Kategória:Obce vo Voloveckom rajóne
Mariusz Jop

**Mariusz Jop** (* 3. august 1978, Ostrowiec Świętokrzyski) je bývalý poľský futbalista, ktorý hrával na poste obrancu.

## Kluby
* Górnik Zabrze 2010–2011
* Wisła Kraków 2009–2010
* FK Moskva 2004-2009
* Wisla Kraków 2002-2004
* Widzew Lodz 2001-2002
* Wisla Kraków 1999-2001
* KSZO Ostrowiec Swietokrzyski 1995-1999

## Detaily
* Úspechy: 3x majster Poľskej Extraklasy (2001, 2003, 2004)
* Číslo dresu v reprezentácii: 2
* Noha:kope pravou
* Výška/váha: 188 cm / 81 kg

## Iné projekty

## Externé odkazy
* Profil hráča na 90minut.pl
* Profil na Transfermarkt|transfermarkt.com 
* Mariusz Jop na National Football Teams.com 

Kategória:Poľskí futbalisti
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Izobata

**Izobata** alebo **hĺbková vrstevnica** alebo **hĺbnica** je čiara rovnakých hĺbok v moriach, jazerách alebo tokoch. 

## Pozri aj
* vrstevnica

Kategória:Kartografia
Železničná zastávka Bratislava-Vinohrady

**Železničná zastávka Bratislava-Vinohrady** je železničná zastávka na hranici mestských častí Nové Mesto a Rača v miestnej časti známej ako *Vinohrady*.

Denne na zastávke zastaví približne 160 vlakov, medzi nimi žiadne medzinárodné rýchliky. Umožňuje prestup medzi väčšinou vlakov z/do smerov Galanta a Trnava bez nutnosti jazdy na hlavnú stanicu.

Vznikla pri prekládke úseku Bratislava-Vinohrady – Rača odbočka, pričom sa odstránilo mimoúrovňové kríženie úseku s traťou Rača-odbočka – Bratislava predmestie a tiež aj súvisiaci ostrý oblúk. Týmto sa dopravňa Rača-odbočka premenovala na Odbočka Vinohrady.

V januári 2019 ŽSR na opravu zastávky vyčlenili 370 tisíc eur. Rekonštrukciou prejdú nástupištia (povrch) ako aj interiér zastávky (stropy, steny a strecha). Práce začali v prvom štvrťroku a pokračovali 6 mesiacov. Počas rekonštrukcie boli menšie dopravné opatrenia, ale zastávka nebola uzavretá. Počas leta a jesene 2023 boli mierne vyvýšené nástupné hrany a vymenený povrch nástupíšť za betónovú dlažbu s vodiacimi prvkami pre slabozrakých alebo nevidiacich. Pôvodne malo ísť o zámkovú dlažbu.

## Dopravné spojenie

## Galéria

Súbor:uWd_35649_m.jpg|Železničná zastávka Bratislava-Vinohrady pred rekonštrukciou v roku 2007
Súbor:Bratislava Vinohrady.jpg|Nástupištia trate Žilina – Bratislava hl. st. po rekonštrukcii
Súbor:TRAIN STATION BRATISLAVA VINOHRADY.JPG|Prístup na zastávku Bratislava-Vinohrady od obratiska električiek
Súbor:TRAIN STATION BRATISLAVA VINOHRADY PLATFORM 4.JPG|Nástupište 4
Súbor:Bratislava-VinohradyJul2018d.jpg|Interiér stanice
Súbor:Bratislava-VinohradyJul2018c.jpg|Tabuľa odchodov
Súbor:Bratislava-VinohradyJul2018g.jpg|Pohľad od východu


## Referencie

## Iné projekty

## Externé odkazy
* Článok o histórii železničnej dopravy na Slovensku 

Vinohrady
Bratislava Vinohrady
Kategória:Nové Mesto (Bratislava)
Kategória:Rača (mestská časť)
Erlend Loe

**Erlend Loe** (* 24. máj 1969, Trondheim, Nórsko) je nórsky spisovateľ. Debutoval v roku 1993 knihou Tatt av Kvinnen. O rok neskôr mu vyšla knižka pre deti *Fisken* o šoférovi kamiónu Kurtovi. Loeho štýl písania býva označovaný ako naivný, často využíva humor a iróniu.

Jeho kniha *Naiv. Super.* bola zatiaľ preložená do trinástich jazykov a vyšla aj na Slovensku.

## Bibliografia
### Romány a novely
* Tatt av kvinnen (1993)
* Naivne. Super. (nór.: *Naiv. Super*) (1996)
* L (1999)
* Fakta om Finland (2001)
* Doppler (2004)
* Volvo lastvagnar (2005)

### Ďalšie práce
* Fisken (1994), detská kniha
* Maria & José (1994), obrázková kniha
* Kurt blir grusom (1995), detská kniha
* Den store røde hunden (1996), detská kniha
* Kurt quo vadis? (1998), detská kniha
* Detektor (2000), filmový scenár
* Jotunheimen, bill.mrk. 2469 (2001), text k fotografiám Bårdá Løkena
* Kurt koker hodet (2003), divadelná hra, adaptovaná aj ako detská kniha
* Pingvinhjelpen (2006), divadelná hra
* Organisten (2006), spolu s Petterom Amundsenom, literatúra faktu

Kategória:Nórski spisovatelia
Kategória:Osobnosti z Trondheimu
Fernando González

**Fernando González** (* 29. júl 1980) je bývalý čilský profesionálny tenista. Počas svojej kariéry vyhral 11 turnajov ATP v dvojhre a tri vo štvorhre. Jeho najväčší úspech je olympijský bronz v dvojhre a olympijské zlato vo štvorhre, ktoré vyhral spolu s Massúom na Letných olympijských hrách 2004 v Aténach.

## Finálové účasti na turnajoch ATP (26)

### Dvojhra - výhry (11)

### Dvojhra - prehry (11)

### Štvorhra - výhry (3)

### Štvorhra - prehry (1)

## Externé odkazy

Kategória:Narodenia v 1980
Kategória:Čilskí tenisti
Kategória:Čilskí olympionici
Kategória:Olympijskí víťazi v tenise
Powerslave

***Powerslave*** je piaty štúdiový album britskej heavy metalovej skupiny Iron Maiden. Autorom obalu albumu a singlov je tradičný výtvarník Iron Maiden - Derek Riggs. Album sa hneď umiestnil na #2 v britských rebríčkoch. Na tomto albume sa výrazne presadil aj Bruce Dickinson, ktorý napísal piesne „Flash of the Blade“ a „Powerslave“.

## Zoznam skladieb

# „Aces High“ (Harris) - 4:32
# „2 Minutes To Midnight“ (Smith, Dickinson) - 6:03
# „Losfer Words (Big 'Orra)“ (Harris) - 4:15
# „Flash of the Blade“ (Dickinson) - 4:05
# „The Duellists“ (Harris) - 6:07
# „Back In the Village“ (Smith, Dickinson) - 5:02
# „Powerslave“ (Dickinson) - 7:11
# „Rime of the Ancient Mariner“ (Harris) - 13:39

## Single

* „2 Minutes To Midnight“
**bonus: „Rainbow's Gold
vydané: 6. august 1984

* „Aces High“
**bonus: „King Of Twilight“
vydané: 22. október 1984              

## Zostava
* Steve Harris - basová gitara      
* Dave Murray - rytmická a sólová gitara
* Bruce Dickinson - spev 
* Nicko McBrain - bicie 
* Adrian Smith - rytmická a sólová gitara

## Zaujímavosti
* Pieseň „2 Minutes To Midnight“ bola použitá v hre *[[Grand Theft Auto: Vice City]]* a následne vydaná v soundtracku tejto hry.
* Posledná pieseň „The Rime of the Ancient Mariner“ je založená na rovnomennej básni od *Samuela Taylora Coledrigea* a až do roku 2015 bola najdlhšou piesňou akú kedy skupina zložila (v tom roku ju prekonala „Empire of the Clouds“ z albumu The Book of Souls).

            

Kategória:Albumy Iron Maiden
Kategória:Hudobné albumy z 1984
Železničná stanica Bratislava predmestie

**Železničná stanica Bratislava predmestie** je železničná stanica v treťom bratislavskom okrese v mestskej časti Nové Mesto v blízkosti mestskej časti Rača. Nachádza sa na zvyšku pôvodnej trnavskej trate, dnes je súčasťou spojky z tratí 120 a 130 do Nového Mesta.

Stanicu najviac poživaju vlaky uvedené v roku 2018 ako posilnenie regionálnych vlakov uvedených aby sa odľahčila automobilová preprava cez Prístavný most. Stanica má svoje parkovisko a v blízkosti existujú zástavky MHD a regionálnych autobusov. Neďaleko je aj železničná stanica Bratislava-Vinohrady.

## Dejiny
Stanica bola odovzdaná do prevádzky 1. decembra 1891 pod názvom Bratislava Dynamitka a slúžila predovšetkým pre továreň Dynamit – Nobel. Stanica bola vybudovaná asi tri kilometre od ŽST Bratislava Filiálka na trati Bratislave - Trnava a bola do nej zaústená vlečka továrne Dynamit – Nobel, ktorá sa postupne rozrástla na najväčší vlečkový areál v Bratislave.

V súvislosti s výstavbou bratislavského železničného uzla v druhej polovici minulého storočia bola realizovaná tiež prestavba železničnej stanice Bratislava predmestie. Išlo tiež o výstavbu novej výpravnej budovy, ktorá započala roku 1967. Nová výpravná budova bola do užívania slávnostne odovzdaná dňa 23. decembra 1971. 

### Rekonštrukcia
Rekonštrukciu odsúhlasili počas obdobia Jána Figeľa na Ministerstve dopravy v roku 2011, plány na ňu však začali už v roku 2001. Vtedy sa ešte počítalo s využitím stanice Bratislava-Filiálka. Aj po zastavení projektu Filiálka po nástupe Jána Počiatka na ministerstvo v roku 2012 ŽSR pokračovali s rekonštrukciou Predmestia. Tá sa začala v septembri 2012 rekonštrukciou trafostanice. Po dokončení prvej fázy rekonštrukcie stanice v roku 2014 zostala budova uzamknutá. V decembri 2017 má byť ukončená druhá fáza rekonštrukcie stanice, za 2,8 mil eur.

## Dopravné spojenie

## Galéria

BratislavaPredmestieJul2018i.jpg|Pohľad na hlavnú budovu z nadchodu
BratislavaPredmestieJul2018e.jpg|Koľajisko
BratislavaPredmestieJul2018c.jpg|Nadchod
BratislavaPredmestieJul2018j.jpg|Pohľad na nástupištia
BratislavaPredmestieJul2018r.jpg|Prvé nástupište


## Iné projekty

## Referencie

## Externé odkazy

* Článok o železničných staniciach v Bratislave a okolí
* Železničná stanica Bratislava predmestie
* Galéria na www.vlaky.net

Predmestie
Kategória:Nové Mesto (Bratislava)
Aletschgletscher

**Aletschgletscher** (-po nemecky) alebo **Aletschský ľadovec** je ľadovec vo švajčiarskych Alpách. S rozlohou viac ako , dĺžkou viac ako  a celkovou hmotnosťou ľadu viac ako 27 mld. ton je to najrozmernejší údolný ľadovec nielen v Alpách, ale aj v celej kontinentálnej Európe. Zbieha zo sedla medzi štítmi Jungfrau a Mönch vo výške približne  a vinie sa smerom na juh až k údoliu horného toku Rhôny. Je zaradený do zoznamu Svetového dedičstva UNESCO.

Hlavné telo ľadovca vzniká v údolí Konkordiaplatz, kde sa zbiehajú štyri menšie ľadovce (*Grosse Aletschfirn* zo západnej strany, *Jungfraufirn* zo severozápadu, *Ewigschneefeld* zo severnej strany a *Grüneggfirn* z východnej strany). Hrúbka snehu a ľadu dosahuje približne . Na začiatku je šírka ľadovca približne  a priemerná rýchlosť pohybu je /ročne. Svoju púť končí o  nižšie (približne na hranici zalesnenia), kde vody z topiaceho sa snehu slúžia na pohon turbín vodnej elektrárne v údolí Massa a neskôr vtekajú do Rhôny.

Aj tento ľadovec je – podobne ako mnoho iných ľadovcov – postihnutý topením sa a zmenšovaním. Od konca 19. storočia sa skrátil približne o .

## Pozri aj

## Iné projekty

Kategória:Ľadovce vo Švajčiarsku
Kategória:Lokality Svetového dedičstva vo Švajčiarsku
Kategória:Geografia kantónu Valais